**Татарстан Республикасы министрлыклары һәм ведомстволарының 2024 елның 1 гыйнварыннан 30 июненә кадәрге чорда гражданнар мөрәҗәгатьләре белән эшләүләре турында**

**СТАТИСТИК МӘГЪЛҮМАТЛАР**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Министрлык/Ведомство | Гражданнардан 2024 елның 1 яртыеллыгында кергән барлык мөрәҗәгатьләр \* | Гражданнардан 2023 елның1 яртыеллыгында кергән мөрәҗәгатьләр  | Язма булмаган мөрәҗәгатьләр (шәхси кабул итү барышында һәм телефон аша) | Шул исәптән җитәкчеләр тарафыннан шәхсән кабул итү  | Шул исәптән видеоконференцияләр системасы буенча кабул итү | Язма мөрәҗәгатьләр | Шул исәптән Интернет-кабул итү бүлмәсе аша кергән \*\* | Кире элемтә платформасы аша кергән | Контрольгә алынган  | Урынга чыгып тикшерелгән | Уңай хәл ителгән |  |
| Татарстан Республикасы Юстиция министрлыгы  | 945 | 1061 | 12  | 9 | -  | 933 | 171  | 1 | 945 | - | 26 |  |

**\*Барлык мөрәҗәгатьләр**  = **язма һәм язма булмаган мөрәҗәгатьләр бүлемнәренең** уртак суммасы.

\*\***Интернет кабул итү бүлмәсе** язма мөрәҗәгатьләр санына керә.

\*\*\*Кире элемтә платформасы аша кергән мөрәҗәгатьләр язма мөрәҗәгатьләргә керми.

Татарстан Республикасы Юстиция министрлыгына 2024 елның 1 яртыеллыгында гражданнардан кергән мөрәҗәгатьләргә

АНАЛИЗ

Татарстан Республикасы Юстиция министрлыгына (алга таба – Министрлык) 2024 елның 1 яртыеллыгында гражданнардан 945 мөрәҗәгать кергән, бу 2023 елның елның шушы чоры белән чагыштырганда2,5% ка азрак (1061 берәмлек). Шулардан 933 мөрәҗәгать язма рәвештә, Интернет кабул итү бүлмәсе аша - 171 мөрәҗәгать, кире элемтә платформасы аша 1 мөрәҗәгать кергән.

Татар телендә – **1** мөрәҗәгать.

Гражданнардан Министрлыкка кергән барлык мөрәҗәгатьләр дә “Россия Федерациясендә гражданнар мөрәҗәгатьләрен карау тәртибе турында” 2006 елның 2 маендагы 59-ФЗ номерлы Федераль закон һәм “Татарстан Республикасында гражданнар мөрәҗәгатьләре турында” 2003 елның 12 маендагы 16-ТРЗ номерлы Татарстан Республикасы законы нигезендә каралалар.

 2024 елның 1 яртыеллыгында җитәкчелек тарафыннан шәхси кабул итүдә 12 кеше кабул ителгән.

 Гражданнар түбәндәге адрес буенча кабул ителә: Казан шәһәре, Кремль урамы, 16 йорт.

Юстиция министры Заһидуллин Рөстәм Илдус улы тарафыннан шәхси кабул итү сишәмбе көннәрендә 14:00 сәгатьтән алдан язылу буенча башкарыла.

Министр урынбасарлары һәм эшләр белән идарә итүче шулай ук гражданнарны расланган график нигезендә кабул итәләр:

|  |  |
| --- | --- |
|  министрның беренче урынбасары  | пәнҗешәмбе 14:00 дән 18:00 гә кадәр |
| Ибәтов Мөхәррәм Мансур улы, министр урынбасары | җомга 14:00 дән 18:00 гә кадәр |
| Рагозина Надежда Владимировна, министр урынбасары | чәршәмбе 14:00 дән 18:00 гә кадәр |
| эшләр белән идарә итүче | дүшәмбе 14:00 дән 18:00 гә кадәр |

**360** мөрәҗәгатькә җаваплар җибәрелгән, шул исәптән **26** мөрәҗәгать буенча уңай карар кабул ителгән, **334** мөрәҗәгатькә аңлатма бирелгән. 464 мөрәҗәгать профильле оешмаларга җибәрелгән. Балигъ булмаганнар эшләре һәм аларның хокукларын яклау буенча республика комиссиясе эшчәнлегенә бәйле **68** мөрәҗәгать буенча тиешле чаралар күрелгән. Җәмәгать судьялары аппаратлары эшенә караган **15** шикаять мөрәҗәгать итүчеләр тарафыннан кире алынган. Мәгълүмати характердагы **11** документ игътибарга алынды. Бүгенге көндә **27** мөрәҗәгать буенча эш алып барыла.

Килгән корреспонденция мөрәҗәгатьләрдә куелган мәсьәләләр тематикасын һәм Министрлык компетенциясен исәпкә алып карала.

Шикаятьләр, гаризалар һәм тәкъдимнәр түбәндәге темалар буенча керде.

**Оборона, куркынычсызлык, законлылык - 60,33% (2023 – 406, 2024 -587).**

 Суд системасына караган 525 сорау алынды, алар федераль һәм җәмәгать судьялары һәм аларның аппаратлары эшчәнлегенә кагылышлы шикаятьләр һәм гаризалар. 31 мәсьәлә прокуратура, юстиция органнары, нотариат һәм адвокатурага карый.

“Куркынычсызлык һәм хокук тәртибен саклау” тематикасы буенча 20 сорау керде. Нигездә аларда парковка кагыйдәләрен бозуга, эчке эшләр органнары хезмәткәрләренең эшенә карата сораулар бар . Махсус хәрби операциядә катнашучыларга һәм аларның гаиләләренә кагылышлы сорауларны үз эченә алган 10 мөрәҗәгать керде. Җәзаларны үтәүгә караган 1 мөрәҗәгать алынды.

**Социаль өлкә - 14,18% (2023-137, 2024 -138).**

“Сәламәтлек саклау” тематикасы буенча 3 мөрәҗәгать керде, алар дәвалау һәм медицина ярдәме күрсәтү сыйфатына кагылышлы.

“Мәгариф. Фән. Мәдәният” темасына караган57 мөрәҗәгатьтә мәгариф өлкәсендәге конфликтлы хәлләр, балигъ булмаган гражданнар катнашында хезмәт эшчәнлеген гамәлгә ашыруга рөхсәт мәсьәләләре күтәрелә.

21 мөрәҗәгатьтә авыр тормыш хәлендә калган балаларга мөнәсәбәттә опека һәм попечительлек буенча, шулай ук ата-аналарның һәм балаларның хокуклары һәм бурычлары, никахлашу һәм аны өзү турында сораулар бар иде.

49 мөрәҗәгатьтә социаль тәэмин итү мәсьәләләренә һәм социаль иминиятләштерүгә кагылышлы: күпбалалы гаиләләргә, авыр тормыш хәлендә булганнарга, эшсезләргә, аз керемле гражданнарга ярдәм, пенсияләр билгеләү һәм яңадан исәпләү, түләүсез юридик ярдәм.

8 мәсьәлә халыкның хезмәте һәм мәшгульлеге белән бәйле.

**Дәүләт, җәмгыять, сәясәт– 12,44% (2023 – 209, 2024 – 121).**

Әлеге тематик блок буенча элек җибәрелгән шикаятьләрне карауны туктату турында (15) гаризалар килде, нәтиҗәләр белән килешмәү турында мөрәҗәгатьләр (20), шулай ук иҗтимагый һәм дини берләшмәләр, гавами хакимият һәм вазыйфаи затлар эшчәнлекләренә, конституцион төзелешкә кагылышлы 86 мөрәҗәгать керде.

**Икътисад– 9,56% (2023 – 408, 2024 – 93).**

Артык тотылган яисә түләнгән акчаларны кире кайтаруга мөнәсәбәттә 31 тапкыр мөрәҗәгать иткәннәр. Татарстан Республикасы дәүләт һәм муниципаль хезмәтләр порталы эше турында 15 мөрәҗәгать килгән. 9 мөрәҗәгать банклар һәм башка кредит оешмалары эшчәнлегенә карый. “Авыл советы” темасына караган 4 мөрәҗәгать, “Хуҗалык эшчәнлеге” тематикасы буенча 34 мөрәҗәгать алынган, алар сәүдә нокталары эшчәнлеге, юлларны ремонтлау, кар чыгару һәм бозлавык юллар мәсьәләләренә кагыла.

**Торак-коммуналь өлкә – 3,49% (2023 – 103, 2024 – 34).**

 Коммуналь хуҗалыкка бәйле мәсьәләләр буенча гражданнар 19 тапкыр мөрәҗәгать иттеләр. Бу коммуналь хезмәтләр күрсәтүнең сыйфаты, коммуналь хезмәт күрсәтү объектлары эшенә бәйле рәвештә яшәү шартлары турындагы мөрәҗәгатьләр. Гражданнарны торак белән тәэмин итү турында 14 мөрәҗәгать кергән. Торак бәхәсләре буенча 1 тапкыр мөрәҗәгать иттеләр.

2023 елның беренче яртыеллыгында кергән мөрәҗәгатьләрнең гомуми саны арту, беренче чиратта, М.К. Мироновский мөрәҗәгатьләре исәбенә булды. 2023 елның 1 гыйнварыннан алывп 2023 елның 30 июненә кадәрге чорда аннан 329 шикаять кергән, бу гомуми санның 31% состав тәшкил итә. 2024 елда шул ук чорда гражданин М. К. Мироновскийдан 30 шикаять кергән.

Шуның белән бергә Министрлыкка 2024 ел башыннан җәмәгать судьялары суд участоклары эшенә шикаятьләр белән коллектор оешмалары күп мөрәҗәгать итә башладылар. Хисап чорында мондый мөрәҗәгатьләрнең саны 396 булган, бу гомуми санның 41,9% состав тәшкил итә.

Мәсьәләне вакытында хәл итү сәбәпле, 7 шикаять кире алынды. 119 мөрәҗәгать буенча тиешле аңлатмалар бирелгән. 266 шикаять җәмәгать судьялары каравына күчерелде. 4 шикаять әлеге вакытта каралу стадиясендә.